**Achim Beierlorzer** (s. 20. marraskuuta 1967) on saksalainen jalkapallovalmentaja ja entinen keskikenttäpelaaja.

Ura
---

Beierlorzer aloitti uransa FC Nürnbergissä. Pelipaikkaa edustusmiehistöön ei tullut, vaan Beierlorzer siirtyi kahden reservijoukkueessa viettämänsä kauden jälkeen Jahn Forchheimiin. Hän edustis seuraan yhden kauden siirtyen 1989 Greuther Fürthiin. Beierlorzer pelasi seurassa seitsemän kautta esiintyen välillä myös Fürthin reservijoukkueessa. Hän lopetti pelaajauransa vuonna 2002 SC 04 Schwabachissa.

Kaudella 2002/03 Beierlorzer debytoi valmentajana SC Schwabachissa, josta siirtyi kauden jälkeen SV Kleinsendelbachiin. Hän toimi amatööriseuran pelaajavalmentajana vuoteen 2010 saakka, jolloin lopetti aktiiviuransa 42-vuotiaana. Peliuran päätyttyä hän palasi Greuther Fürthiin, jossa toimi alle 17-vuotiaiden joukkueen valmentajana 2010–2014. Beierlorzerin juniorivalmentajan ura jatkui kaudella 2014/15 RB Leipzigissa.

Helmikuussa 2015 Beierlorzerista tuli RB Leipzigin edustusjoukkueen päävalmentaja loppukauden kattavalla sopimuksella. Kausi päättyi Beierlorzerin komennossa 2. Bundesliigan 5. sijaan eikä joukkueen tavoite noususta Bundesliigaan toteutunut. Kauden jälkeen Ralf Rangnick nousi päävalmentajaksi ja Beierlorzer jatkoi apuvalmentajana. Kausi päättyi 2. Bundesliigassa toiseen sijaan ja nousuun pääsarjatasolle. Kauden jälkeen Beierlorzer siityi takaisin Leipzigin juniorivalmentajaksi.

Kesäkuussa 2017 Beierlorzer allekirjoitti kaksivuotisen sopimuksen Jahn Regensburgin kanssa. Debyyttikaudellaan Beierlorzer luotsasi nousijajoukkueen 2. Bundesliigassa peräti viidenneksi. Kauden jälkeen seura teki hänen kanssaan vuoteen 2022 ulottuvan jatkosopimuksen. Beierlorzerin ura Jahnissa jäi kuitenkin kahteen kauteen hänen tehtyään toukokuussa 2019 kaksivuotisen sopimuksen Bundesliigaan nousseen FC Kölnin kanssa. Kölnin kausi Bundesliigassa alkoi heikosti ja joukkueen voitettua vain kaksi pelaamistaan 11 liigaottelusta, päätyi seurajohto erottamaan Beierlorzerin marraskuussa 2019. Vain yhdeksän päivää Köln-potkujensa jälkeen Beierlorzerista tuli toisen Bundesliigan häntäpään joukkueen FSV Mainzin päävalmentaja. Beierlorzer onnistui luotsaamaan Mainzin turvaan putoamiselta ja joukkue säilytti sarjapaikkansa. Hän sai potkut syyskuussa 2020. Viimeisessä ottelussa päävalmentajana Mainz kärsi 4–1 tappion VfB Stuttgartille. Joulukuussa 2021 Beierlorzer toimi yhdessä ottelussa RB Leipzigin väliaikaisena päävalmentajana.

Lähteet
-------

1. 1 2 3  Achim Beierlorzer Transfermarkt. Viitattu 12.6.2019. (saksaksi)
2. ↑  RB Leipzig trennt sich von Trainer Die Gründe für die Trennung von Zorniger[vanhentunut linkki] Naumburger Tageblatt. Viitattu 12.6.2019. (saksaksi)
3. ↑  Rangnick macht es nun doch! Kicker. Viitattu 12.6.2019. (saksaksi)
4. ↑  Hasenhüttl übernimmt RB Leipzig - 1,5 Millionen Ablöse[vanhentunut linkki] Berliner Morgenpost. Viitattu 12.6.2019. (saksaksi)
5. ↑  BEIERLORZER WIRD NEUER CHEF-TRAINER (Arkistoitu – Internet Archive) SSV Jahn. Viitattu 12.6.2019. (saksaksi)
6. ↑  ACHIM BEIERLORZER BLEIBT CHEF-TRAINER (Arkistoitu – Internet Archive) SSV Jahn. Viitattu 12.6.2019. (saksaksi)
7. ↑  ACHIM BEIERLORZER WIRD FC-TRAINER FC Köln. Viitattu 12.6.2019. (saksaksi)
8. ↑  FC STELLT ACHIM BEIERLORZER FREI FC Köln. (saksaksi)
9. ↑  Fliegender Wechsel: Beierlorzer neuer Trainer in Mainz Kicker. Viitattu 24.11.2019. (saksaksi)
10. ↑  Achim Beierlorzer no longer coach of Mainz 05 (Arkistoitu – Internet Archive) Mainz 05. Viitattu 8.5.2022. (englanniksi)
11. ↑  RB Leipzig and Jesse Marsch part ways RB Leipzig. Viitattu 8.5.2022. (englanniksi)


|  |  |  |
| --- | --- | --- |
| Edeltäjä:**Alexander Zorniger** | **RB Leipzigin päävalmentaja**2–6/2015 | Seuraaja:**Ralf Rangnick** |

|  |  |  |
| --- | --- | --- |
| Edeltäjä:**Heiko Herrlich** | **Jahn Regensburgin päävalmentaja**2017–2019 | Seuraaja:**Mersad Selimbegović** |

|  |  |  |
| --- | --- | --- |
| Edeltäjä:**André Pawlak** | **FC Kölnin päävalmentaja**7–11/2019 | Seuraaja:**Markus Gisdol** |

|  |  |  |
| --- | --- | --- |
| Edeltäjä:**Sandro Schwarz** | **FSV Mainzin päävalmentaja**11/2019–9/2020 | Seuraaja:**Jan-Moritz Lichte** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |